'بَـسم ألله الرحمن الرحـيم'
#صِدفة لاتُمحى
قصة حقيقة
بـقلمي أنـا الـكاتبـة نازدار الـعَلي.
بناتي لا تنسون التصويت والتعليق بين الفقرات 🤍🫂
________________________
' نـهاية البارت السابـق '
💬أرهـب: ههههههه تستشرف العينتين
رودينا: اني شريفة وغصباً على أكبر راس
💬 أرهـب: ولج لو ما شفناكم بعينه كلنا واحتقرناج
رودينا: شنو شفت......؟
_______________________
أرهـب: لا تسوين نفسج غشيمة تره كلنا شفنه محادثتج انتِ وأدورد وشلون تتوسلين بي حتى ياخذج للشقة مالته، وطول فترة غيابج جنتي ساكنة الشقة وعايشة أيامج ويا أدوارد
بكلامه احسه ضربني ع راسي بقوة رحت لمحادثتي الأخيرة ويا النعال أدوارد أخذت سكرين ودزيتها اله، جاوبته واني العصبية والحقد يجدحن من عيوني
رودينا: لو صُدك اني من هذن البنات الي يصاحبن ويطلعن ويا الولد ما استحي واكلك، بس اني بنت ناس يسوون راسك وراس عشيرتك، وثاني شي بفترة غيابي جان عندي أمتحان وغبت عن الكل
أرهـب: شنو أمتحان عجل والمحادثات الي شفتهن أسمج وصورتج واضحات بيهن
رودينا: اذا مثل ما تگول وهاي المحادثات بيني وبين أدوارد فـ روح هسه وأسئله ع أسمي الحقيقي
أرهـب: شنو قصدج
رودينا: أدوارد مو حبيبي واذا فعلاً مثل ما تگول هو حبيبي وعندي علاقة ويا فـ لازم يجاوبك ويگول شنو أسمي
بنفس الثانية راح أرهـب للكروب وكتب
أرهـب: أدوارد وينك تعال، شنو أسم ذيـبة الحقيقي
بقيت منتظرة أدوارد لحد من أجه وجاوب
أدوارد: اسمها ذيـبة لان صدك ذيـبة من لسان وجمال وطول وجسم
ضحكت بأستهزاء ورحت للخاص وكتبت لـ أرهـب
رودينا: تره اسمي الحقيقي رودينا واني مو دكتورة
اني طالبة ثالث ووقت الي غبت وأختفيت من الكروب جان عندي أمتحان بكلوريا، وصديقك الشريف كل كلامه أتجاهي هو چذب وأبتلاء
طلعت من التلي وقفلت الموبايل بدون ما اقرأ جوابه، وبعد دقائق وصلتني رسالة منه
أرهـب: اني مو من طبعي اعتذر ولا تفكرين اجيت اعتذرلج بس احنه الي عرفنا عنج أنُ انتِ مو شريفة وكل الدكاترة من عرفوج عن طريق أدوارد صاروا يريدون تطلعين وياهم، واني من شفتج تستشرفين ومتردين علينا بالكروب عرفتج تريدين نجيج خاص واني اجيتج بس حتى اهينج لا اكثر ولا اقل